open-index/open-wikipedia-markdown huggingface dataset:
Ρουμπέν Χαχβερντιάν

Ο **Ρουμπέν Χαχβερντιάν** () είναι δημοφιλής Αρμένιος ποιητής, κιθαρίστας, τραγουδιστής, τραγουδοποιός. Γεννήθηκε στο Ερεβάν της Αρμενικής ΣΣΔ το 1950. Σπούδασε στο θεατρικό ινστιτούτο του Ερεβάν, ενώ το 1975 κέρδισε το πτυχίο του στη σκηνοθεσία θεάτρου και τηλεόρασης. Εργάστηκε για το κρατικό τηλεοπτικό δίκτυο της πόλης.

Τα τραγούδια του Χαχβερντιάν είναι δημοφιλέστατα στην Αρμενία. Αυτά περιλαμβάνουν το τραγούδι "Ναβάκ" (Βάρκα), το οποίο είναι το γνωστότερο παιδικό τραγούδι του. Άλλα δημοφιλή τραγούδια του είναι το "Μερ Σίρο Ασούνε" (Το Φθινόπωρο της Αγάπης Μας) ένα από τα πιο γνωστά ρομαντικά τραγούδια στα αρμενικά. Σύμφωνα με τον ίδιο, τα τρία τραγούδια που τον έχουν επηρεάσει περισσότερο και είναι τα αγαπημένα του είναι το Eleanor Rigby των The Beatles, το Amsterdam του Ζακ Μπρελ και το It's a Man's World του Τζέιμς Μπράουν.

## Βιογραφία και καριέρα
Ο Ρουμπέν Χαχβερντιάν γεννήθηκε το 1950 στο Ερεβάν. Ανήκει στην οικογένεια του γλωσσολόγου ακαδημαϊκού Λεβόν Χαχβερντιάν και της φιλολόγου, κριτικού και μεταφράστριας Σόνα Αγιούντς. Από το 1969 έως το 1974 σπούδασε και αποφοίτηση από το ινστιτούτο καλών τεχνών του Ερεβάν. Το 1971 παρακολούθησε μαθήματα στο Θέατρο Σάτιρας της Μόσχας (για 2 μήνες) με δάσκαλο τον Μαρκ Ζάχαροφ. Από το 1968-1969 άρχισε να εργάζεται για το Αρμενικό Κρατικό Τηλεοπτικό Δίκτυο, αρχικά ως βοηθός σκηνοθέτης και μετά ως σκηνοθέτης.

Ο Χαχβερντιάν ανέβασε έργα στο Κρατικό Ακαδημαϊκό Θέατρο Σουντουκιάν του Ερεβάν και το Δραματικό Θέατρο Χράτσια Γκαπλανιάν. Το 1989 εγκατέλειψε τη τηλεόραση και έγινε ανεξάρτητος καλλιτέχνης.

Ο Ρουμπέν Χαχβερντιάν έχει γράψει ένα αριθμό δίσκων. Ο πρώτος δίσκος του, με το όνομα "Τραγούδια Αγάπης και Ελπίδας" εκδόθηκε στο Παρίσι το 1985. Τα γνωστότερα τραγούδια του είναι τα: "Χιόνι" («Ձյունը»), "Οι Σκύλοι" («Շները»), "Στις νύχτες του Ερεβάν" («Երևանի գիշերներում») και πολλά άλλα . Το 1996 συμμετείχε στη συναυλία "Το σπίτι μου στους τροχούς" καθώς και παιδικά τραγούδια.

Μεταξύ των δημοφιλέστερων τραγουδιών του περιλαμβάνεται το "Αστερόεσσα Νύχτα".

Έχει δώσει συναυλίες σε διάφορες χώρες, όπως: Γαλλία, Ηνωμένες Πολιτείες, Γιουγκοσλαβία, Ιταλία, Λίβανος, Γερμανία, Τσεχία, Σερβία, Ιράν, Συρία, Λίβανος.

## Ταινίες

* 1988-1989: Ο Χαχβερντιάν συμμετείχε στη ταινία "Άνεμος της Λήθης" του Χαρουτιούν Χατσατριάν.
* 2009: Πρωταγωνίστησε στη ταινία "Ατελείωτη Επιστροφή" του Χαρουτιούν Χατσατριάν.

## Βραβεία

* Μετάλλιο Μοβσές Χορενάτσι, 1998
* Χρυσό Μετάλλιο του Υπουργείου Πολιτισμού, 2006
* Το άλμπουμ του Χαχβερντιάν "From the Age of 0 to 100 Years Old" ("Από την ηλικία των 0 έως την ηλικία των 100 ετών") του 2008 κέρδισε το βραβείο "Αρά και Μαράτ" από την πολιτιστική ένωση Τεκεγιάν.

## Παραπομπές


## Εξωτερικοί σύνδεσμοι
* 

Κατηγορία:Αρμένιοι τραγουδιστές
Κατηγορία:Αρμένιοι μουσικοί
Κατηγορία:Αρμένιοι ποιητές
Κρητική τουλίπα

αριστερά|μικρογραφία|280x280εσ|Κρητική τουλίπα
Η **Κρητική τουλίπα** (*Tulipa cretica*) είναι είδος ανθοφόρου φυτού της οικογένειας των Λειριοειδών και είναι ενδημικό της Κρήτης. Απαντάται από την επιφάνεια της θάλασσας έως και τα 2100 μ., σε ασβεστολιθικά φρύγανα, ρωγμές, σάρες, ξέφωτα δασών, ακαλλιέργητοι αγροί και όρια καλλιεργούμενων αγρών, υποαλπικά λιβάδια, κορφές, ανοιχτές πλαγιές και ακόμη και σκάλες. Είναι η πιο ευρεία από τις τουλίπες που μπορεί να βρεθεί στην Κρήτη.

Γενικά είναι αρκετά μικρό, καθώς δεν υπερβαίνει τα 15 εκατοστά σε μέγεθος, αλλά ανθεκτικό, και ζει πολλά χρόνια. Κάθε τουλίπα φέρει ένα ως δύο άνθη, λευκά ή ανοιχτορόδινα, με φάρυγγα και κίτρινους ανθήρες. Τα άνθη έχουν ένα μικρό κίτρινο μπάλωμα στην εσωτερική βάση των πετάλων. Τα τρία εξωτερικά πέταλα έχουν ρόδινες, πορφυρές και πράσινες αποχρώσεις. Ανθίζει από τον Φεβρουάριο μέχρι τον Μάιο, ανάλογα με το υψόμετρο.

## Παραπομπές

Κατηγορία:Λειριοειδή
Κατηγορία:Ελληνική χλωρίδα
Στάδιο Πρίγκιπα Μουλάι Αμπνταλά

Το **Στάδιο Πρίγκιπα Μουλάι Αμπνταλά** () είναι ένα στάδιο πολλαπλών χρήσεων που βρίσκεται στο Ραμπάτ του Μαρόκου. Το στάδιο αυτό πήρε το όνομά του από τον Πρίγκιπα Μουλέι Αμπντέλα του Μαρόκου. Εγκαινιάστηκε το 1983 και λόγω του θανάτου του Πρίγκιπα την ίδια χρονιά, το στάδιο πήρε αυτήν την ονομασία, που παραμένει μέχρι και σήμερα. Είναι η έδρα του συλλόγου ΦΑΡ Ραμπάτ, καθώς και της Εθνικής ποδοσφαιρικής ομάδας ανδρών του Μαρόκου. Χρησιμοποιείται συχνά για ποδοσφαιρικούς αγώνες, καθώς και για διοργανώσεις στίβου. Είναι το στάδιο που διοργανώνει το Διεθνές Μίτινγκ Στίβου του Ραμπάτ Μοχάμεντ ο 6ος από το 2008, και από το 2016, αυτό το μίτινγκ είναι ένα από τα μίτινγκ της σειράς IAAF Diamond League. Θα διοργάνωνε το Κύπελλο Εθνών Αφρικής 2015, μέχρι που το Μαρόκο αποσύρθηκε από την υποψηφιότητα της διοργάνωσης. Θα διοργανώσει τα αγωνίσματα στίβου και τις τελετές έναρξης-λήξης στους Αφρικανικούς Αγώνες 2019.

## Εξωτερικοί σύνδεσμοι

* Φωτογραφίες στο fussballtempel.net

Κατηγορία:Στάδια ποδοσφαίρου στο Μαρόκο
Ο Πρίγκιπας του Μπελ Αιρ

***Ο Πρίγκιπας του Μπελ Αιρ*** (αγγλικά: *The Fresh Prince of Bel-Air*) είναι αμερικανική κωμική σειρά που προβλήθηκε στο δίκτυο NBC από τις 10 Σεπτεμβρίου του 1990 ως τις 20 Μαϊου του 1996. Η σειρά παίχτηκε για έξι σεζόν και αποτελείται από 148 επεισόδια. Το κάθε επεισόδιο έχει διάρκεια 22 λεπτά. Δημιουργοί της σειράς είναι οι Άντι και Σούζαν Μπόροβιτς ενώ την σκηνοθεσία ανέλαβε ο Τζεφ Μέλμαν. Στην Ελλάδα η σειρά προβλήθηκε μέσω του τηλεοπτικού σταθμού ANT1 και μερικά χρόνια αργότερα στο STAR. Στη σειρά έχει εμφανιστεί ως guest star o πρώην Πρόεδρος των Ηνωμένων Πολιτειών, Ντόναλντ Τραμπ.

## Υπόθεση
Το κεντρικό πρόσωπο είναι ο Γουίλ « Φρέσκος Πρίγκιπας» Σμιθ τον οποίο ενσαρκώνει ο Γουίλ Σμίθ ως μια φανταστικοποιημένη εκδοχή του εαυτού του. Ο Πρίγκηπας του Μπελ Αιρ είναι ένας έφηβος που γεννήθηκε και μεγάλωσε στη Δυτική Φιλαδέλφεια. Καθώς ο Γουίλ παίζει μπάσκετ στο δρόμο, η μπάλα χτυπά μια ομάδα ανθρώπων και δημιουργείται σύρραξη η οποία τρομάζει την μητέρα του η οποία στη συνέχεια τον στέλνει να ζήσει με τους πλούσιους θείους του στο Μπελ Αιρ το οποίο αποτελεί πλούσια γειτονία του Λος Άντζελες.

Εκεί η εργατικής τάξεως καταγωγή του Γουίλ θα συγκρουστεί με την ανώτερη τάξη των θείων του μέσα από διάφορους χιουμοριστικούς τρόπους.

## Ηθοποιοί και χαρακτήρες

### Βραβεία

## Παραπομπές


Κατηγορία:Αμερικανικές τηλεοπτικές σειρές
Κατηγορία:Κωμικές τηλεοπτικές σειρές
Κατηγορία:Τηλεοπτικές σειρές της Warner Bros. Television
Κατηγορία:Τηλεοπτικές σειρές του NBC
Κατηγορία:Sitcoms
Αεροδρόμιο του Κούκεσι

Το **Αεροδρόμιο Ζαγιέντ μπιν Σουλτάν Αλ Ναχιάν του Κούκεσι** (, ), γνωστό και ως **αεροδρόμιο του Κούκεσι** (), είναι αεροδρόμιο το οποίο βρίσκεται περίπου 35 χιλιόμετρα νότια του Κούκεσι στην Αλβανία. Η κυβέρνηση της Αλβανίας χορήγησε άδεια εξυπηρέτησης διεθνούς επιβατικής κίνησης το 2016. Το αεροδρόμιο έλαβε το όνομα ενός εκ των κύριων ιδρυτών των Ηνωμένων Αραβικών Εμιράτων, του Σαΐχ Ζαγιέντ, ο οποίος χρηματοδότησε προσωπικά την κατασκευή του αεροδρομίου. 

Εταιρείες χαμηλού κόστους όπως η Ryanair και η ουγγρική Wizz Air, καθώς και η σλοβενική εταιρεία Adria Airways, εξέφρασαν το ενδιαφέρον τους για την πραγματοποίηση πτήσεων από το διεθνές αεροδρόμιο του Κούκεσι. 

## Ιστορικά στοιχεία
Η εμπλοκή των Ηνωμένων Αραβικών Εμιράτων στην περιοχή του Κούκεσι χρονολογείται από τον πόλεμο του Κοσσυφοπεδίου (1999). Τα ΗΑΕ συνεισέφεραν μεγάλα χρηματικά ποσά, ανθρωπιστική βοήθεια, δημιούργησαν ένα ιδιαίτερα αποτελεσματικό στρατόπεδο συηκέντρωσης προσφύγων για τους Αλβανούς του Κοσσυφοπεδίου και ένα αεροδρόμιο για την παραλαβή των προμηθειών στο Κούκεσι της Βόρειας Αλβανίας. Η χρηματοδοτούμενη από τα ΗΑΕ κατασκευή του αεροδρομίου ολοκληρώθηκε το 2006 και αναμένεται να απασχολήσει πάνω από 200 άτομα, βοηθώντας την τοπική οικονομία δημιουργώντας περισσότερες τουριστικές ευκαιρίες για την περιοχή. Το αεροδρόμιο θα τεθεί σε λειτουργία στις αρχές του 2020. 

## Ιδιοκτησία
Το αεροδρόμιο του Κούκεσι θα υποβληθεί σε πλήρη ανακαίνιση πριν τεθεί σε λειτουργία. Όλες οι νέες προσθήκες και παράμετροι του αεροδρομίου θα κατασκευαστούν έτσι ώστε να πληρούν τα πρότυπα των εταιρειών χαμηλού κόστους. Για τον σκοπό αυτό έγινε προσφορά από την εταιρεία "Bami SHPK", με επένδυση αξίας 6,8 εκατ. ευρώ. 

Η παραχώρηση αναμένεται να διαρκέσει 35 χρόνια και θα περιλαμβάνει την επέκταση του διαδρόμου, την κατασκευή σημείου ανεφοδιασμού καυσίμων, τον εκσυγχρονισμό του συστήματος φωτισμού και την επέκταση των τερματικών σταθμών. Μαζί με την επένδυση που έχουν πραγματοποιήσει μέχρι τώρα τα Ηνωμένα Αραβικά Εμιράτα, η αξία των χρημάτων που έχουν επενδυθεί σε αυτό το έργο θα ανέλθει σε 24 εκατομμύρια ευρώ. 

## Φωτογραφίες

Αρχείο:Kukës Airport.jpg|Ο διάδρομος στο αεροδρόμιο του Κούκεσι
Αρχείο:Fshati Shtiqen.jpg|Πανοραμική άποψη του αεροδρομίου Κούκεσι μαζί με κοντινούς οικισμούς.
Αρχείο:Aeroporti i Kukesit.JPG|Ο τερματικός του αεροδρομίου του Κούκεσι
Αρχείο:Airport Kukës Eurocopter.jpg|Προσγείωση ελικοπτέρου στον διάδρομο του αεροδρομίου του Κούκεσι


## Δείτε επίσης
* Διεθνής Αερολιμένας Τιράνων 
* Κατάλογος αεροδρομίων της Αλβανίας 

## Παραπομπές


## Εξωτερικοί σύνδεσμοι
* Στοιχεία για το αεροδρόμιο του Κούκεσι  στο Landings.com 

Κατηγορία:Αεροδρόμια στην Αλβανία
Λεόντιος Τράττος

Ο **Λεόντιος Τράττος** (11 Φεβρουαρίου 1973  ) είναι Κύπριος διαιτητής ποδοσφαίρου. Ήταν διαιτητής σε αγώνες του Γιουρόπα Λιγκ 2012-13. 

Έγινε διαιτητής της FIFA το 2006. Έχει διαιτητεύσει σε προκριματικούς αγώνες για τα Παγκόσμια Κύπελλα του 2010 και του 2014. 

## Παραπομπές

Κατηγορία:Κύπριοι διαιτητές ποδοσφαίρου
Μουσείο Δομήνικου Θεοτοκόπουλου

μικρογραφία| Προτομή του Δομήνικου Θεοτοκόπουλου έξω από το μουσείο.
Το **Μουσείο Δομήνικου Θεοτοκόπουλου** (γνωστό και ως **Μουσείο Ελ Γκρέκο**) βρίσκεται στην άκρη του χωριού Φόδελε στην Κρήτη, δυτικά της πόλης του Ηρακλείου. Τιμά τον μανιεριστή ζωγράφο Δομήνικο Θεοτοκόπουλο, ο οποίος μεγάλωσε στο χωριό. 

## Επισκόπηση
Το μουσείο βρίσκεται σε απόσταση περίπου 1 χλμ. από το κέντρο του Φόδελε, απέναντι από ένα παρεκκλήσι και περιέχει αντίγραφα έργων και εγγράφων που σχετίζονται με τον Θεοτοκόπουλο. Το αρχικό κτίριο ήταν ερειπωμένο, αλλά αποκαταστάθηκε από το 1982 και έπειτα, με επιχορήγηση του Υπουργείου Πολιτισμού και Αθλητισμού. Το μουσείο άνοιξε για το κοινό το 1998. Το χωριό Φόδελε αναφέρεται ως γενέτειρα του Θεοτοκόπουλου, αλλά αυτό αμφισβητείται. Το μουσείο ισχυρίζεται ότι βρίσκεται εκεί που γεννήθηκε ο Θεοτοκόπουλος. 

Το Ιστορικό Μουσείο Κρήτης στο Ηράκλειο δεν απέχει πολύ και περιέχει δύο πρωτότυπα έργα του Θεοτοκόπουλου, τα μόνα πρωτότυπα έργα του καλλιτέχνη στην Κρήτη. 

## Γκαλερί

Αρχείο:Byzantine church in Fodele 01, 2006-05-13.jpg|Το παρεκκλήσι απέναντι από το μουσείο.
Αρχείο:Cristo abrazado a la cruz (El Greco, Museo del Prado).jpg|*[[Χριστός που Κουβαλάει το Σταυρό (Ελ Γκρέκο, Μαδρίτη|Χριστός που Κουβαλάει τον Σταυρό]]*, 1602. Πίνακας του Θεοτοκόπουλου στο Μουσείο του Πράδο, Μαδρίτη, αντίγραφο στο Μουσείο Δομήνικου Θεοτοκόπουλου.


## Δείτε επίσης

* Μουσείο Ελ Γκρέκο, Τολέδο, Ισπανία (όπου ο Θεοτοκόπουλος εργάστηκε αργότερα)

## Παραπομπές

## Εξωτερικοί σύνδεσμοι

* Ιστότοπος μουσείου 

Κατηγορία:Βιογραφικά μουσεία στην Ελλάδα
Κατηγορία:Μουσεία τέχνης στην Ελλάδα
Κατηγορία:Μουσεία στην Κρήτη
Κατηγορία:Ελ Γκρέκο
Χαμηλό Κιλκίς

*Για συνώνυμους οικισμούς στην Ελλάδα δείτε το λήμμα: [[Χαμηλό (αποσαφήνιση)]]*

Το **Χαμηλό** είναι ημιορεινό χωριό της Κεντρικής Μακεδονίας στην Περιφερειακή Ενότητα Κιλκίς με υψόμετρο 180 μέτρα, το οποίο βρίσκεται κοντά στα σύνορα με τη Βόρεια Μακεδονία. Απέχει 22 χλμ. Β.-ΒΔ. από το Πολύκαστρο (έδρα του Δήμου), 4 χλμ. ΝΔ. από την Ειδομένη και 10 χλμ. (οδηγικά) από το συνοριακό σταθμό Ευζώνων. Η πρόεδρος της τοπικής κοινότητας είναι η Ξανθούλα Σούπλη. Σύμφωνα με την απογραφή του 2011, το χωριό έχει πληθυσμό 117 κατοίκων. Ανήκε στον δήμο Αξιούπολης από το 1997 έως το 2011. Με το σχέδιο Καλλικράτης, μαζί με την Ειδομένη και τον Δογάνη υπάγεται στην τοπική κοινότητα Ειδομένης της δημοτικής ενότητας Αξιουπόλεως του δήμου Παιονίας.

## Παραπομπές


Κατηγορία:Χωριά της περιφερειακής ενότητας Κιλκίς
Κατηγορία:Δήμος Παιονίας
Ταρν (ποταμός)

Ο **Ταρν** () είναι ποταμός της νότιας Γαλλίας στη διοικητική περιοχή Οξιτανία. Είναι δεξιός παραπόταμος του Γκαρόν (Γαρούνας) και έχει μήκος 381 χιλιόμετρα. Ο ποταμός έδωσε το όνομά του στους γαλλικούς νομούς Ταρν και Ταρν-ε-Γκαρόν.

Πηγάζει σε υψόμετρο 1550 μέτρων στο όρος Λοζέρ, στα βουνά Σεβέν (τμήμα του Μασίφ Σαντράλ) στον νομό Λοζέρ και ρέει σε δυτική κατεύθυνση, από την πηγή του μέσα από τα βαθιά φαράγγια, προς το Μουασάκ στον νομό Ταρν-ε-Γκαρόν, όπου ενώνεται με τον Γκαρόν, κατάντη του κέντρου της πόλης.

Το λεκανοπέδιο καλύπτει περίπου 15.700 τετραγωνικά χιλιόμετρα και έχει μέση ροή περίπου 140 κυβικά μέτρα ανά δευτερόλεπτο.

Έχει πολλούς παραπόταμους, οι κυριότεροι εκ των οποίων είναι ο Αβερόν, με μήκος 194,4 χιλιόμετρα, ο Αγκού, με μήκος 194 χιλιόμετρα και ο Ντουρντού ντε Καμαρές με μήκος 86,8 χιλιόμετρα.

Η γέφυρα του Μιγιό, μια καλωδιωτή γέφυρα, εκτείνεται στην κοιλάδα του Ταρν και εξυπηρετεί τον οδικό άξονα που συνδέει τη Γαλλία με την Ισπανία.

## Ετυμολογία
Το όνομα του ποταμού προέρχεται από τη λατινική Tarnis ή Tanara, από τη λιγουριανή ρίζα tan (απόκρημνος βράχος) + ar (ποτάμι).

## Ροή του ποταμού
[αριστερά|μικρογραφία|Ο ποταμός Ταρν στο [Αλμπί|εναλλ.=|200x200εσ]]
Ο ποταμός Ταρν διαρρέει τους ακόλουθους νομούς και πόλεις:

* Λοζέρ: Λε Πον-ντε-Μονβέρ, Σαιντ-Ενιμί
* Αβερόν: Μιγιό
* Ταρν: Αλμπί, Γκαγιάκ, Λιλ-συρ-Ταρν, Ραμπαστάν
* Ωτ-Γκαρόν: Βιλμύρ-συρ-Ταρν
* Ταρν-ε-Γκαρόν: Μοντωμπάν, Μουασάκ.
*

## Τουριστικές δραστηριότητες
Τα φαράγγια που έχουν δημιουργηθεί πριν από το Μιγιό προσελκύουν πολλούς τουρίστες.

Οι τουριστικές δραστηριότητες ποικίλλουν στα φαράγγια και στους δύο παραποτάμους του, Ζοντ και Ντουρμπί, όπως κωπηλασία με κανό, ράφτινγκ, Bungee jumping, κολύμβηση, εκδρομές με βάρκα κάτω από την οδογέφυρα του Μιγιό, καγιάκ.
Αρχείο:Bassin-versant-Tarn-entier.svg|Η κοιλάδα του ποταμού Ταρν
Αρχείο:Le Viaduc de Millau.jpg|Η γέφυρα του Μιγιώ


## Παραπομπές


## Εξωτερικοί σύνδεσμοι
* 

Κατηγορία:Ποταμοί της Γαλλίας
Ιωάννα (αποσαφήνιση)

Το όνομα Ιωάννα μπορεί να αναφέρεται στις κάτωθι:

* Ιωάννα Α΄ της Ωβέρνης
* Ιωάννα της Βουργουνδίας (π. 1293-1349)
* Ιωάννα Α΄ της Βουργουνδίας
* Ιωάννα Β΄, κόμισσα της Βουργουνδίας
* Ιωάννα Γ΄ της Βουργουνδίας
* Ιωάννα, δούκισσα της Βραβάντης
* Ιωάννα του Βαλουά (1294-1352)
* Ιωάννα του Βαλουά, κόμισσα του Μπωμόν
* Ιωάννα των Βαλουά, δούκισσα του Αλανσόν
* Ιωάννα των Βαλουά, βασίλισσα της Ναβάρρας
* Ιωάννα της Βουρβόνης (1465-1511)
* Ιωάννα των Βουρβόνων
* Ιωάννα Μπωφόρ (1404-1445)
* Ιωάννα Μπωφόρ, κόμισσα του Γουέστμορλαντ
* Ιωάννα του Πύργου
* Ιωάννα της Αγγλίας 1165-1199
* Ιωάννα της Αγγλίας (1335 - 1348)
* Ιωάννα της Άκρας
* Ιωάννα του Παντιέβρ
* Ιωάννα της Γαλλίας (1391-1433)
* Ιωάννα Α΄ της Καστίλης
* Ιωάννα της Κωνσταντινούπολης
* Ιωάννα Α΄ της Νάπολης
* Ιωάννα Β΄ της Νεαπόλεως
* Ιωάννα Α΄ της Ναβάρρας
* Ιωάννα Β΄ της Ναβάρρας
* Ιωάννα της Σκωτίας
* Ιωάννα της Λωρραίνης
* Ιωάννα του Σατιγιόν
* Ιωάννα του Κεντ
* Ιωάννα της Φλάνδρας
* Ιωάννα της Φλάνδρας, δούκισσα της Βρετάνης
Αγκού (ποταμός)

Ο **Αγκού** (γαλλικά: Agout)  είναι ποταμός της νότιας Γαλλίας στη διοικητική περιοχή Οξιτανία. Είναι αριστερός παραπόταμος του ποταμού Ταρν και έχει μήκος 194 χιλιόμετρα. Διαρρέει τους νομούς Ταρν και Ερώ.

Πηγάζει σε υψόμετρο 1.100 μέτρων στο νότιο τμήμα του Κεντρικού Ορεινού Όγκου (Μασίφ Σαντράλ) στο Περιφερειακό φυσικό πάρκο Άνω Λανγκεντόκ, στο νομό Ερώ και εκβάλλει στον ποταμό Ταρν στο Σαιν-Συλπίς, στο νομό Ταρν, σε υψόμετρο 94 μέτρων.

Το λεκανοπέδιο καλύπτει περίπου 3.500 τετραγωνικά χιλιόμετρα  και έχει μέση ροή περίπου 55 κυβικά μέτρα ανά δευτερόλεπτο.

Μεταξύ των παραποτάμων του είναι ο Νταντού, ο Ζιζού και ο Τορέ.

## Ροή
Ρέει προς τα δυτικά μέσα από 2 νομούς και πολλές κοινότητες, οι κυριότερες εκ των οποίων είναι:

* Ερώ: Λα Σαλβετά-συρ-Αγκού
* Ταρν: Μπρασάκ, Καστρ, Λαβώρ, Ραμπαστάν, Σαιν-Συλπίς.

## Γκαλερί

Αρχείο:Agout source.JPG|Πηγή στο Καμπόν-ε-Σαλβέργκ
Αρχείο:Brassac sur Agout.JPG|Μπρασάκ
Αρχείο:(Castres) Maisons sur l'Agoût vues du pont Neuf vers le pont Henri Sizaire.jpg|Καστρ
Αρχείο:Saint-Sulpice-la-Pointe (Tarn) - La chaussée du moulin sur l'Agout.jpg|Σαιν-Συλπίς-λα-Πουάντ
Αρχείο:Lavaur-vue-Cathédrale Saint-Alain-et-Agout.JPG|Λαβώρ


## Παραπομπές


## Εξωτερικοί σύνδεσμοι
* 
* L'Agout (πηγή και εκβολή του ποταμού)

Κατηγορία:Ποταμοί της Γαλλίας
Ραψομμάτης Αρκαδίας

Ο **Ραψομμάτης**, επίσης γνωστός ως **Ραψομμάτι**, είναι χωριό του δήμου Μεγαλόπολης στην δυτική Αρκαδία. Βρίσκεται στις ανατολικές υπώρειες του όρους Τσεμπερού σε υψόμετρο 553 μέτρα, 1 χιλιόμετρο δυτικά του οικισμού Μαλλωτάς, 2 χιλιόμετρα νοτιοδυτικά της Παλαιοχούνης, 3 χιλιόμετρα βορειοδυτικά του Ανεμοδουρίου και 5 χιλιόμετρα νοτιοανατολικά της Μεγαλόπολης. Ο Αυτοκινητόδρομος Μορέας (Κόρινθος - Τρίπολη - Καλαμάτα) περνάει βόρεια του χωριού μέσω της Δίδυμης Σήραγγας Ραψομμάτη μήκους 1.300 μέτρα.

## Πληθυσμός
Η πρόσφατη δημογραφική εξέλιξη του οικισμού, βάσει των εθνικών απογραφών, είναι η εξής:

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Μεγαλόπολης
Αντόνιο Στραντιβάρι

Ο **Αντόνιο Τζιάκομο Στραντιβάρι**, γνωστός και ως **Στραντιβάριους** (γεννήθηκε το 1644 στην Κρεμόνα της Ιταλίας και πέθανε στις 18 Δεκεμβρίου 1737 στη Κρεμόνα, στην ηλικία 93 ετών), ήταν ιταλός κατασκευαστής οργάνων, κατασκευαστής βιολιών (600), τσέλο (50), βιόλων (12) και κιθάρες (3) και έτσι έχει σημασία στην μουσική σκηνή. Η λατινική μορφή του ονόματός του, «Στραντιβάριους»  είναι αυτονομασία η οποία συχνά χρησιμοποιείται για να δηλώσει  την αριστεία σε έναν τομέα.

## Παραπομπές


Κατηγορία:Ιταλοί μουσικοί
Οιστρικός κύκλος

Ο **οιστρικός κύκλος** είναι οι επαναλαμβανόμενες φυσιολογικές μεταβολές που προκαλούνται από αναπαραγωγικές ορμόνες στα περισσότερα θηλυκά θηριακά θηλαστικά. Οι οιστρικοί κύκλοι αρχίζουν μετά από σεξουαλική ωριμότητα στα θηλυκά και διακόπτονται από άνοιστρες φάσεις ή από εγκυμοσύνες. Συνήθως, οι οιστρικοί κύκλοι συνεχίζονται μέχρι το θάνατο. Μερικά ζώα μπορεί να εμφανίζουν αιματηρή κολπική έκκριση, συχνά λανθασμένα εκλαμβάνουσα ως εμμηνόρροια.

Κατηγορία:Θηλαστικά
Κατηγορία:Αναπαραγωγή
Παρασύνθετη λέξη

**Παρασύνθετη λέξη** ονομάζεται η λέξη, η οποία σχηματίζεται με τη διαδικασία της παρασύνθεσης, η οποία είναι σύνθεση λέξης όχι από απλή, αλλά από σύνθετη λέξη. Επίσης, ως παρασύνθετες ορίζονται και οι λέξεις που σχηματίζονται από την ένωση δύο λέξεων με την προσθήκη παράγωγης κατάληξης.

## Παραπομπές


Κατηγορία:Γλωσσολογία
Παράγραφος

μικρογραφία|Ο σημερινός τρόπος εισαγωγής παραγράφου, Σύνταγμα των ΗΠΑ
Η **παράγραφος** είναι η αυτόνομη μονάδα του γραπτού λόγου που ασχολείται με ένα θέμα. Μια παράγραφος αποτελείται από μία ή περισσότερες προτάσεις. Στην αρχαιότητα δεν υπήρχε η έννοια της παραγράφου και ο χωρισμός γινόταν με το ομώνυμο σύμβολο.

## Ιστορία
Τα παλαιότερα αρχαία ελληνικά και λατινικά συγγράμματα είχαν μικρά ή καθόλου κενά μεταξύ των λέξεων, ενώ γράφονταν και με την κατεύθυνση βουστροφηδόν. Με τον χρόνο, η κατεύθυνση του κειμένου (αριστερά προς δεξιά) επικράτησε και η στίξη έγινε συνηθισμένη. Ο πρώτος τρόπος χωρισμού της πρότασης σε ομάδες ήταν η αρχική παράγραφος. 

Σε αρχαία χειρόγραφα, ένα άλλο μέσο χωρισμού προτάσεων σε παραγράφους ήταν το σπάσιμο γραμμής. Ύστερα υπήρχε ένα αρχικό γράμμα στην αρχή της επόμενης παραγράφου, το οποίο ήταν κεφαλαίο και με μεγαλύτερο μέγεθος.

Σήμερα, ο τρόπος εισαγωγής μιας παραγράφου είναι η εισαγωγή της πρότασης λίγο μετά την αρχή της σειράς. 

Στη νομική ορολογία, η παράγραφος χρησιμοποιείται για να δείξει συγκεκριμένο μέρος της νομοθεσίας αριθμώντας την κάθε παράγραφο για την ευκολότερη κατηγοριοποίηση του νόμου.

## Παραπομπές


Κατηγορία:Γλωσσολογία
Αλεπού με αφτιά νυχτερίδας

thumb
Η **αλεπού με αφτιά νυχτερίδας** (*Otocyon megalotis* - *Ωτοκύων ο μεγαλώτις*) είναι είδος αλεπούς που βρίσκεται στην αφρικανική σαβάνα, ονομασμένη για τα μεγάλα της αφτιά, τα οποία χρησιμοποιούνται για τη θερμορύθμιση. Τα αρχεία απολιθωμάτων δείχνουν ότι αυτός ο κυνίδης εμφανίστηκε για πρώτη φορά κατά τη διάρκεια του μέσου Πλειστόκενου, πριν από περίπου 800.000 χρόνια. Θεωρείται βασικό είδος κυνίδη, που ομοιάζει με προγονικές μορφές της οικογένειας.

Η αλεπού με αφτιά νυχτερίδας έχει καστανόξανθη γούνα με μαύρα αφτιά, πόδια και σημεία του μυτερού προσώπου. Είναι κατά μέσο όρο 55 εκατοστά μήκος (κεφάλι και σώμα), με αφτιά μήκους 13 εκατοστών. Είναι το μοναδικό είδος του γένους *Ωτοκύων*. Η ονομασία *Ωτοκύων* προέρχεται από τις ελληνικές λέξεις *οὖς* (αφτί) και *κύων* (σκύλος), ενώ η συγκεκριμένη ονομασία *μεγαλώτις* προέρχεται από τις ελληνικές λέξεις *μέγας* και *οὖς*.

## Παραπομπές


Κατηγορία:Είδη ελαχίστης ανησυχίας (LC)
Κατηγορία:Αλεπού
Κατηγορία:Μυρμηγκοφάγα θηλαστικά
Σίρουλα

Το **Σίρουλα** () είναι ένα χωριό στον Δήμο Οχρίδας, στα Σκόπια, στη Βόρεια Μακεδονία.

## Δημογραφικά στοιχεία
Σύμφωνα με την απογραφή του 2002, το χωριό είχε πληθυσμό 10 κατοίκους. 

Οι εθνοτικές ομάδες του χωριού περιλαμβάνουν:

*Σλαβομακεδόνες 10

## Παραπομπές

Κατηγορία:Χωριά Δήμου Οχρίδας
Κατηγορία:Χωριά της Βόρειας Μακεδονίας
Τσέτσα

Η **Σβετλάνα Ραζνάτοβιτς** (σερβικά: *Светлана Ражнатовић*, 14 Ιουνίου 1973), γνωστή με το καλλιτεχνικό ψευδώνυμο **Τσέτσα** (σερβικά: *Цеца*) είναι Σέρβα λαϊκή τραγουδίστρια. Θεωρείται μια από τις δημοφιλέστερες ερμηνεύτριες του σερβικού τούρμπο φολκ και είναι γνωστή με το προσωνύμιο «Μαντόνα της Σερβίας». Υπήρξε η τελευταία σύζυγος του ήρωα και αρχηγού παραστρατιωτικής οργάνωσης, Ζέλικο Ραζνάτοβιτς, γνωστού ως Αρκάν.

## Βιογραφία
Γεννήθηκε το 1973 στο Πρόκουπλε της Σερβίας (το οποίο τον καιρό της γέννησής της αποτελούσε κομμάτι της ενιαίας Γιουγκοσλαβίας) ως **Σβετλάνα Βελίτσκοβιτς** και πέρασε τα παιδικά της χρόνια στον οικισμό Ζιτοράτζε του δήμου Βλαντίτσιν Χαν. Ξεκίνησε την ενασχόλησή της με το τραγούδι στην ηλικία των 10 ετών. Το 1987 κυκλοφόρησε το παρθενικό της άλμπουμ, μέσα από το οποίο προήλθε και η πρώτη της επιτυχία με το κομμάτι *Cvetak Zanovetak*, ενώ στις αρχές της δεκαετίας του 1990 ήταν ήδη μια από τις πιο δημοφιλείς τραγουδίστριες της Γιουγκοσλαβίας.

Το 1993 γνωρίστηκε με τον εγκληματία πολέμου και αρχηγό παραστρατιωτικής οργάνωσης, Ζέλικο Ραζνάτοβιτς, γνωστό με το ψευδώνυμο Αρκάν. Το ζευγάρι παντρεύτηκε στις 19 Φεβρουαρίου του 1995, με την τραγουδίστρια να πραγματοποιεί τον δεύτερο γάμο της, ενώ η τελετή προβλήθηκε σε ζωντανή μετάδοση από τη γιουγκοσλαβική τηλεόραση. Από τον γάμο της με τον Αρκάν (που κράτησε μέχρι τη δολοφονία του το 2000), απέκτησε δύο παιδιά (ένα αγόρι και ένα κορίτσι). Στα τέλη του 1999, λόγω των κατηγοριών που αντιμετώπιζε για εγκλήματα πολέμου ο Αρκάν, της μεταβιβάστηκε η ιδιοκτησία της ποδοσφαιρικής ομάδας Όμπιλιτς Βελιγραδίου. 
αριστερά|μικρογραφία|153x153εσ|Σε συναυλία κατά το 2006.
Το 2003, κατά τη διάρκεια αστυνομικών ερευνών που διεξήχθησαν μετά τη δολοφονία του πρωθυπουργού της Σερβίας, Ζόραν Τζίντζιτς, συνελήφθη από τις αρχές όταν βρέθηκε παράνομος οπλισμός στην κατοχή της. Το 2010 αντιμετώπισε νέες κατηγορίες που σχετίζονταν με υπεξαίρεση του ποσού 2,3 εκατομμυρίων ευρώ από τα ταμεία της Όμπιλιτς, για τις οποίες εν τέλει η Τσέτσα καταδικάστηκε το 2011 σε οκτάμηνο κατ' οίκον περιορισμό και παράλληλα υποχρεώθηκε να καταβάλει ως πρόστιμο 1,5 εκ. ευρώ, γεγονός που προκάλεσε αντιδράσεις και σχόλια για ευμενή αντιμετώπιση. Το 2016 κυκλοφόρησε το δέκατο έκτο στούντιο άλμπουμ της με τίτλο *Autogram*.

## Παραπομπές


## Εξωτερικοί σύνδεσμοι
* 

Κατηγορία:Σέρβοι τραγουδιστές
Αθλητικό Λαϊκό Σωματείο Ομόνοια 29ης Μαΐου

Το **Αθλητικό Λαϊκό Σωματείο Ομόνοια 29ης Μαΐου** είναι κυπριακή ποδοσφαιρική ομάδα με έδρα την Λευκωσία.

μικρογραφία|120px|Το αρχικό έμβλημα της ΑΛΣ Ομόνοιας
## Ιστορία
Η Ομόνοια 29ης Μαίου Λευκωσίας ιδρύθηκε στις 23 Ιουλίου 2018 από τον κύριο σύνδεσμο φιλάθλων της Ομόνοιας Λευκωσίας (θύρα 9) λόγω της έντονης διαφωνίας τους με την παραχώρηση του ποδοσφαιρικού τμήματος του Αθλητικού Συλλόγου Ομόνοιας Λευκωσίας (ΑΣΟΛ) στον επενδυτή Σταύρο Παπασταύρου και την μετατροπή του σε κερδοσκοπική εταιρεία  Χρώματα της ομάδας είναι το πράσινο και το άσπρο. Η αρχική ονομασία του σωματείου ήταν «Αθλητικό Λαϊκό Σωματείο Ομόνοια 1948». Το 2020 για νομικούς λόγους το σωματείο μετονομάστηκε σε «Αθλητικό Λαϊκό Σωματείο Ομόνοια 29ης Μαίου», λόγω του ότι στις 29 Μαίου 2018 πάρθηκε η απόφαση για μετατροπή του ποδοσφαιρικού τμήματος του ΑΣΟΛ σε εταιρεία και ταυτόχρονα αποφασίστηκε από τη Θύρα 9 η ίδρυση του νέου σωματείου.

Η ομάδα εντάχθηκε στην Πανσόλειο Αθλητική Ομοσπονδία (ΠΑΟ). Από την πρώτη συμμετοχή της κατέκτησε το πρωτάθλημα της ομοσπονδίας, κερδίζοντας παράλληλα το δικαίωμα συμμετοχής στο Πρωτάθλημα Ένταξης ΣΤΟΚ 2019. Μέσω της διοργάνωσης αυτής εξασφάλισε την ένταξη της στην Επίλεκτη κατηγορίας ΣΤΟΚ 2019-20. Επιπλέον, συμμετείχε στο Πρωτάθλημα Πρωταθλητριών ΣΤΟΚ 2018-19. Το 2020 η ΑΛΣ Ομόνοια εξασφάλισε την ανόδο της στη Γ΄ Κατηγορία μέσα από το πρωτάθλημα Επίλεκτης κατηγορίας ΣΤΟΚ 2019-20. Την περίοδο 2020-21 κατέκτησε το πρωτάθλημα της Γ΄ Κατηγορίας και προβιβάστηκε στη Β΄ Κατηγορία. Την περίοδο 2023-24 τερμάτισε στην δεύτερη θέση εξασφαλίζοντας για πρώτη φορά την άνοδό της στην Α΄ Κατηγορία. Στην πρώτη της συμμετοχή στην Α΄ Κατηγορία τερμάτισε στην 14η θέση και υποβιβάστηκε στη Β΄ Κατηγορία.

## Τίτλοι-Διακρίσεις
* Γ΄ Κατηγορία:
** Πρωταθλήτρια (1): 2021
* Πρωτάθλημα Ένταξης ΣΤΟΚ:
** Νικήτρια (1): 2019
* Πανσόλειο Πρωτάθλημα:
** Πρωταθλήτρια (1): 2018-19
* Πανσόλειο Κύπελλο:
** Κυπελλούχος (1): 2018-19

## Δείτε επίσης
* Ποδόσφαιρο στην Κύπρο

## Παραπομπές


## Εξωτερικοί σύνδεσμοι
* 
* 

Κατηγορία:Αθλητικοί σύλλογοι Επαρχίας Λευκωσίας
Κατηγορία:Ιδρύσεις ποδοσφαιρικών ομάδων το 2018
Κατηγορία:Ποδοσφαιρικές ομάδες Κύπρου (ανδρών)
Ραζάτα Κεφαλονιάς

Τα **Ραζάτα** είναι οικισμός της Κεφαλονιάς και διοικητικά ανήκει στον Δήμο Αργοστολίου.  Σύμφωνα με την απογραφή του 2011, έχει 507 κατοίκους.

## Πληθυσμός

## Παραπομπές





Κατηγορία:Χωριά της περιφερειακής ενότητας Κεφαλληνίας
Κατηγορία:Δήμος Κεφαλονιάς
Κοκολάτα Κοθρέα Κεφαλληνίας

Τα **Κοκολάτα** είναι οικισμός στην Κεφαλονιά. Διοικητικά ανήκει στην Τοπική Κοινότητα Κοθρέα της Δημοτικής Ενότητας Ερίσου στον δήμο Κεφαλονιάς του ομώνυμου νομού.  Σύμφωνα με την απογραφή του 2011, έχει 4 κατοίκους.

## Πληθυσμός

## Παραπομπές





Κατηγορία:Χωριά της περιφερειακής ενότητας Κεφαλληνίας
Κατηγορία:Δήμος Κεφαλονιάς
Άγιος Νικόλαος Κεφαλονιάς

Ο **Άγιος Νικόλαος** είναι χωριό της Κεφαλονιάς. Διοικητικά είναι έδρα ομώνυμης τοπικής κοινότητας, της δημοτικής ενότητας (τέως δήμου) δήμος Ελειού-Πρόννων, του δήμου Αργοστολίου, της περιφερειακής ενότητας (τέως νομού) Κεφαλληνίας, στην περιφέρεια Ιονίων Νήσων, σύμφωνα με το πρόγραμμα *Καλλικράτης* αλλά και τις μεταβολές μετά από αυτό το πρόγραμμα. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Σάμης του νομού Κεφαλληνίας, στο γεωγραφικό διαμέρισμα Ιονίων Νήσων. 
*Μέχρι το 1959, ο οικισμός είχε την ονομασία *Κατάρραχο(ν) *.
## Γεωγραφικά στοιχεία
Ο Άγιος Νικόλαος βρίσκεται στη ΝΑ. Κεφαλονιά, κοντά στους ανατολικούς πρόποδες του Αίνου και κάτω από τους δυτικούς πρόποδες του βουνού Άτρος, σε υψόμετρο 280. Η ομώνυμη τοπική κοινότητα είναι χαρακτηρισμένη ως αγροτικός ορεινός οικισμός, με έκταση 8,975 χμ² (κωδικός 10245). Απέχει περίπου 31 χλμ. Α. του Αργοστολίου. Κοντινότερο λιμάνι είναι ο Πόρος από τον οποίο απέχει 10 χλμ. 
## Ιστορικά στοιχεία
Ο Άγιος Νικόλαος είναι από τα χωριά που καταστράφηκαν ολοσχερώς από τους σεισμούς του 1953 και χτίστηκε από την αρχή.
## Πληθυσμός

## Διοικητικές μεταβολές
Ο οικισμός γνώρισε πολλές μεταβολές οι σημαντικότερες από τις οποίες ήταν:
*Με το ΦΕΚ 5Α – 07/01/1959 ο οικισμός Κατάρραχον μετονομάζεται σε Άγιος Νικόλαος
*Με το ΦΕΚ 87Α – 07/06/2010 ο οικισμός αποσπάται από το δήμο Ελειού - Πρόνων και προσαρτάται στο δήμο Κεφαλονιάς
*Με το ΦΕΚ 43Α – 09/03/2019  ο οικισμός αποσπάται από το δήμο Κεφαλονιάς και προσαρτάται στο δήμο Αργοστολίου

## Αξιοθέατα
*Η λίμνη Άβυθος ή Άκωλη, 1 χιλιόμετρο Β. ΒΑ του οικισμού, σε όμορφη τοποθεσία.
*Η ομώνυμη μικρή παραλία στα ανατολικά

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*Χάρτες «ROAD»
*eetaa.gr

Κατηγορία:Χωριά της περιφερειακής ενότητας Κεφαλληνίας
Εκδόσεις Ιστός

Οι **εκδόσεις Ιστός** είναι ελληνικός εκδοτικός οίκος στην Κωνσταντινούπολη. Ιδρύθηκε τον Ιούνιο του 2012 από πέντε μέλη της Ρωμαίικης κοινότητας της Πόλης, έναν Ελλαδίτη και έναν Τούρκο. Πρόκειται για τον πρώτο ελληνικό εκδοτικό οίκο που λειτουργεί στη Τουρκία για πάνω από 50 χρόνια. Τα γραφεία του στεγάζονται στο παλιό ρωσικό μοναστήρι του Γαλατά, στη συνοικία του Καράκιοϊ στο Μπέγιογλου (Πέραν) περίπου 500 μέτρα από τη Γέφυρα του Γαλατά.

Ο Ιστός ειδικεύεται στην έκδοση έργων στα ελληνικά, τα τουρκικά καθώς και σε δίγλωσσες εκδόσεις. Ενας από τους σκοπούς του ιστού είναι να καταστήσει προσβάσιμα στο τουρκόφωνο αναγνωστικό κοινό κλασικά έργα της ελληνικής γραμματείας και πρωτογενείς ιστορικές πηγές. 

## Παραπομπές


Κατηγορία:Κωνσταντινούπολη
Ιστός
Κατηγορία:Ελληνικές εκδοτικές επιχειρήσεις
Ανδριολάτα Κεφαλονιάς

Τα **Ανδριολάτα** είναι οικισμός της Κεφαλονιάς. Διοικητικά υπάγεται στην τοπική κοινότητα Ξενόπουλου, της δημοτικής ενότητας (τέως δήμου) Ελειού-Πρόννων, του δήμο Αργοστολίου, της περιφερειακής ενότητας Κεφαλληνίας, στην περιφέρεια Ιονίων Νήσων, σύμφωνα με το πρόγραμμα *Καλλικράτης*, καθώς και των μεταβολών που ακολούθησαν αυτό το πρόγραμμα.. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Κραναίας του νομού Κεφαλληνίας, στο γεωγραφικό διαμέρισμα Ιονίων Νήσων.
## Γεωγραφία
Τα Ανδριολάτα είναι ημιορεινός οικισμός της ΝΑ. Κεφαλονιάς. Βρίσκονται μεταξύ των νοτιοανατολικών απολήξεων του Αίνου και των νοτιοδυτικών του Άτρου, πάνω στον επαρχιακό δρόμο Ξενόπουλου-Αγίου Νικολάου, σε μέσο σταθμικό υψόμετρο 310. Ο οικισμός απέχει 35 χλμ. περίπου Α. ΝΑ. του Αργοστολίου.
## Πληθυσμός

## Διοικητικές μεταβολές
Ο οικισμός αναγνωρίστηκε το 1866 και προσαρτήθηκε στον δήμο Ηρακλείου του νομού Κεφαλληνίας. Το 1869 προσαρτήθηκε στον δήμο Πρόννων και το 1912 στην κοινότητα Ξενόπουλου. Με το ΦΕΚ 244Α – 04/12/1997 ο οικισμός αποσπάστηκε από την κοινότητα Ξενόπουλου και προσαρτήθηκε στον δήμο Ελειού-Πρόννων. Με το ΦΕΚ 87Α – 07/06/2010 αποσπάστηκε από τον δήμο Ελειού-Πρόννων και προσαρτήθηκε στον δήμο Κεφαλονιάς. Με το ΦΕΚ 43Α – 09/03/2019 αποσπάστηκε από τον δήμο Κεφαλονιάς και προσαρτήθηκε στον δήμο Αργοστολίου.
## Πηγές
*Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ., 2010
*Χάρτες «ROAD» (Κεφαλονιά-Ιθάκη 1:70.000)
*eetaa.gr

Κατηγορία:Χωριά της περιφερειακής ενότητας Κεφαλληνίας
Ατσουπάδες Κεφαλονιάς

Οι **Ατσουπάδες** είναι οικισμός της Κεφαλονιάς. Διοικητικά υπάγονται στην τοπική κοινότητα Βαλεριάνου, της δημοτικής ενότητας (τέως δήμου) Ελειού-Πρόνων, του δήμου Αργοστολίου, της περιφερειακής ενότητας Κεφαλληνίας, στην περιφέρεια Ιονίων Νήσων, σύμφωνα με το πρόγραμμα *Καλλικράτης*, καθώς και των μεταβολών που ακολούθησαν αυτό το πρόγραμμα.. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Κραναίας του νομού Κεφαλληνίας, στο γεωγραφικό διαμέρισμα Ιονίων Νήσων.

## Γεωγραφία
Οι Ατσουπάδες είναι ημιορεινός οικισμός της νοτιοανατολικής Κεφαλονιάς, στις νότιες παρυφές του Αίνου, πάνω στην επαρχιακή οδό Πόρου-Αργοστολίου και δίπλα στον Βαλεριάνο, σε μέσο σταθμικό υψόμετρο 230. Απέχει 23 χλμ. περίπου ΝΑ. του Αργοστολίου.

## Πληθυσμός

## Διοικητικές μεταβολές
Ο οικισμός αναγνωρίστηκε το 1866 και προσαρτήθηκε στον δήμο Πρόν(ν)ων του νομού Κεφαλληνίας. Το 1926 προσαρτήθηκε στην κοινότητα Βαλεριάνου. Με το ΦΕΚ 244Α – 04/12/1997 αποσπάστηκε από την κοινότητα Βαλεριάνου και προσαρτήθηκε στον δήμο Ελειού-Πρόνων. Με το ΦΕΚ 87Α – 07/06/2010 αποσπάστηκε από τον δήμο Ελειού-Πρόνων και προσαρτήθηκε στον δήμο Κεφαλονιάς. Με το ΦΕΚ 43Α – 09/03/2019 αποσπάστηκε από τον δήμο Κεφαλονιάς και προσαρτήθηκε στον δήμο Αργοστολίου.

## Παραπομπές

## Πηγές
* Εγκυκλοπαίδεια Πάπυρος Λαρούς Μπριτάνικα, 1996 (ΠΛΜ)
* Εγκυκλοπαίδεια Πάπυρος Λαρούς, εκδ. 1963 (ΠΛ)
* Οργανισμός εκδόσεων «Ελλάδα», χάρτες (εκδ. Βαρελάς)
* Περιοδικό «Διακοπές», εκδ. Δ.Ο.Λ., 2010
* Χάρτες «ROAD» (Κεφαλονιά-Ιθάκη 1:70.000)
* Google Earth
* eetaa.gr

## Εξωτερικοί σύνδεσμοι
* https://greece.terrabook.com/el/kefalonia/page/atsoupades/

Κατηγορία:Χωριά της περιφερειακής ενότητας Κεφαλληνίας
Αθλητική Ένωση Πάνω Πολεμιδιών

Η **Αθλητική Ένωση Πάνω Πολεμιδιών** (ή **ΑΕΠ Πολεμιδιών**) είναι κυπριακή ποδοσφαιρική ομάδα με έδρα τα Πάνω Πολεμίδια της Επαρχίας Λεμεσού.
thumb|120px|Παλαιότερο έμβλημα της ΑΕΠ Πολεμιδιών.

## Ιστορία
Η ΑΕΠ ιδρύθηκε το 2012. Χρώματα της ομάδας είναι το λευκό, το μωβ και το μαύρο και έμβλημα ο Λύκος. Αρχικά εντάχθηκε στην Επαρχιακή Ποδοσφαιρική Ομοσπονδία Λεμεσού (ΕΠΟΛ). Έως το 2019 κατέκτησε 4 φορές το πρωτάθλημα της ομοσπονδίας και διεκδίκησε την ένταξη της στην Επίλεκτη κατηγορία ΣΤΟΚ μέσω του πρωταθλήματος ένταξης, κάτι το οποίο κατάφερε στα πλαίσια του Πρωταθλήματος Ένταξης ΣΤΟΚ 2019. Την περίοδο 2021-22 τερμάτισε στην δεύτερη θέση του πρωταθλήματος Επίλεκτης Κατηγορίας ΣΤΟΚ εξασφαλίζοντας την άνοδο της στην Γ΄Κατηγορία.

## Τίτλοι-Διακρίσεις
* Πρωταθλήματα Α΄ κατηγορίας ΕΠΟΛ (4): 2013-14, 2016-17, 2017-18, 2018-19
* Κυπελλούχος Α΄ κατηγορίας ΕΠΟΛ (3): 2013-14, 2014-15, 2016-17
* Super Cup ΕΠΟΛ (2): 2017, 2018

## Παραπομπές

## Δείτε επίσης
*Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Λεμεσού
Κατηγορία:Ιδρύσεις ποδοσφαιρικών ομάδων το 2012
Κατηγορία:Ποδοσφαιρικές ομάδες Κύπρου (ανδρών)
Κατηγορία:Πάνω Πολεμίδια
Αντιπάτα Ερίσου Κεφαλονιάς

*Για τον συνώνυμο οικισμό της Κεφαλονιάς δείτε: [[Αντιπάτα Πυλαρέων Κεφαλονιάς]]*

Τα **Αντιπάτα** (*Αντυπάτα* για τους ντόπιους) είναι χωριό της Κεφαλονιάς. Διοικητικά είναι έδρα ομώνυμης τοπικής κοινότητας, της δημοτικής ενότητας (τέως δήμου) Ερίσου, του δήμου Σάμης, της περιφερειακής ενότητας Κεφαλληνίας, στην περιφέρεια Ιονίων Νήσων, σύμφωνα με το πρόγραμμα *Καλλικράτης*, καθώς και των μεταβολών που ακολούθησαν αυτό το πρόγραμμα.. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Σάμης του νομού Κεφαλληνίας, στο γεωγραφικό διαμέρισμα Ιονίων Νήσων.
## Γεωγραφία
Τα Αντιπάτα είναι πεδινό χωριό της βόρειας Κεφαλονιάς, στο απώτατο άκρο της χερσονήσου της Σάμης, δυτικά του Φισκάρδου και σε μέσο σταθμικό υψόμετρο 125. Το χωριό απέχει 46 χλμ. περίπου Β. ΒΑ. του Αργοστολίου.
## Τοπική κοινότητα
Η τοπική κοινότητα Αντιπάτων Ερίσου είναι χαρακτηρισμένη ως αγροτικός πεδινός οικισμός, με έκταση 5,949 χμ² (2011). Περιλαμβάνει και τους οικισμούς Γερμενάτα και Ψιλιθριάς.
### Πληθυσμός

(σε παρένθεση ο πληθυσμός της τοπικής κοινότητας)
## Διοικητικές μεταβολές
Ο οικισμός αναγνωρίστηκε το 1879 ως *Αντυπάτα* και προσαρτήθηκε στον δήμο Δολιχίου του νομού Κεφαλληνίας. Το 1931 ο οικισμός ορίστηκε έδρα της ομώνυμης κοινότητας και το 1940 η ονομασία του διορθώθηκε σε *Αντιπάτα*. Με το ΦΕΚ 244Α – 04/12/1997 αποσπάστηκε από την κοινότητα Αντιπάτων Ερίσου και προσαρτήθηκε στον δήμο Ερίσου. Με το ΦΕΚ 87Α – 07/06/2010 αποσπάστηκε από τον δήμο Ερίσου και προσαρτήθηκε στον δήμο Κεφαλονιάς. Με το ΦΕΚ 43Α – 09/03/2019 αποσπάστηκε από τον δήμο Κεφαλονιάς και προσαρτήθηκε στον δήμο Σάμης.
## Ιστορικά στοιχεία
Στα Αντιπάτα Ερίσου υπάρχουν παλαιές κατοικίες άνω των 300 ετών, καθώς βρίσκονται σε περιοχή που δεν ισοπέδωσε ο καταστροφικός σεισμός του 1953. Επίσης, υπάρχουν πολλές μοντέρνες κατοικίες, επηρεασμένες απο ξένη αρχιτεκτονική, καθώς πολλοί κάτοικοι της περιοχής έχουν κάνει μετανάστες στην Ευρώπη και στην Αμερική.
## Αξιοθέατα και διατηρητέα
*Το κτήριο και η αποθήκη ιδιοκτησίας κληρονόμων Σπυρίδωνα Μεταξά, που αποτελούν αξιόλογα δείγματα αρχιτεκτονικής της προσεισμικής Κεφαλονιάς, όπως αυτή διαμορφώθηκε στα μέσα του 19ου αιώνα στην περιοχή. Το κτήριο έχει αξιόλογες οροφογραφίες στον όροφο που αποτελούν σημαντικές μαρτυρίες της καλλιτεχνικής τοπικής παράδοσης στη συγκεκριμένη εποχή. Έχουν κηρυχθεί διατηρητέα μνημεία
*Το κτήριο του παλαιού δημοτικού σχολείου (θεμελιώθηκε το 1930 https://liksouri.reasonablegraph.org/archive/item/6925?lang=el)
*Η εκκλησία της Ανάστασης στην κεντρική πλατεία του οικισμού (ανεγέρθηκε το 1934 (https://liksouri.reasonablegraph.org/archive/item/6920?lang=el)
*Η παραλία «Δαφνούδι» βόρεια του οικισμού

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*Χάρτες «ROAD» (Κεφαλονιά-Ιθάκη 1:70.000)
*eetaa.gr

Κατηγορία:Χωριά της περιφερειακής ενότητας Κεφαλληνίας
Βασιλικιάδες Κεφαλονιάς

Οι **Βασιλικιάδες** είναι χωριό στην Κεφαλονιά. Διοικητικά ανήκει στον δήμο Κεφαλονιάς του ομώνυμου νομού.  Σύμφωνα με την απογραφή του 2011, έχει 105 κατοίκους.

## Πληθυσμός

## Παραπομπές





Κατηγορία:Δήμος Κεφαλονιάς
Κατηγορία:Χωριά της περιφερειακής ενότητας Κεφαλληνίας
Κονσταντίν Πατς

Ο **Κονσταντίν Πατς** (, 23ης Φεβρουαρίου 1874 - 18 Ιανουαρίου 1956) ήταν Εσθονός πολιτικός και δημοσιογράφος που υπηρέτησε πέντε φορές ως πρόεδρός της. Ήταν ένας από τους πρώτους Εσθονούς που δραστηριοποιήθηκε στην πολιτική. Καταδικάστηκε σε θάνατο κατά τη διάρκεια της Επανάστασης του 1905, αλλά κατάφερε να φύγει πρώτα στην Ελβετία, στη συνέχεια στη Φινλανδία, όπου συνέχισε την καριέρα του ως δημοσιογράφος. Επέστρεψε στην Εσθονία, αλλά πέρασε έναν χρόνο στη φυλακή κατά το 1910-1911.

Το 1917, ήταν επικεφαλής της κυβέρνησης της Αυτόνομης Εσθονίας. Στις 19 Φεβρουαρίου 1918, ο Πατς έγινε ένα από τα τρία μέλη της Εσθονικής Επιτροπής Σωτηρίας που εξέδωσε την εσθονική διακήρυξη ανεξαρτησίας στις 24 Φεβρουαρίου. Ο Κονσταντίν Πατς ήταν επικεφαλής της Προσωρινής Κυβέρνησης της Εσθονίας (1918-1919), αν και φυλακίστηκε κατά το δεύτερο μισό της Γερμανικής Κατοχής . Στην προσωρινή κυβέρνηση, επίσης υπηρέτησε ως Υπουργός Εσωτερικών (1918) και Υπουργός Πολέμου (1918-1919).

## Παραπομπές


Κατηγορία:Εσθονοί πολιτικοί
Κατηγορία:Πολιτική της Εσθονίας
Αγριλιάς Κεφαλονιάς

Ο **Αγριλιάς** είναι χωριό της Κεφαλονιάς. Διοικητικά είναι οικισμός, της τοπικής κοινότητας Τουλιάτων, της δημοτικής ενότητας Ερίσου, του δήμου Σάμης, της περιφερειακής ενότητας (τέως νομού) Κεφαλληνίας, στην περιφέρεια Ιονίων Νήσων, σύμφωνα με το πρόγραμμα *Καλλικράτης* αλλά και τις μεταβολές μετά από αυτό το πρόγραμμα.

Πρίν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Σάμης του νομού Κεφαλληνίας, στο γεωγραφικό διαμέρισμα Επτανήσων.

## Γεωγραφία
Ο Αγριλιάς βρίσκεται στη Β. Κεφαλονιά, στο ΒΔ τμήμα της χερσονήσου Έρισος, 1,5 χλμ. από τον επαρχιακό δρόμο που συνδέει την Αγία Ευφημία με το Φισκάρδο, σε υψόμετρο 120. Απέχει περίπου 45 χλμ. Β.ΒΑ. του Αργοστολίου. 
## Διοικητικές μεταβολές
Μέχρι το 2019 ο Αγριλιάς υπαγόταν στον Δήμο Κεφαλονιάς. Με το ΦΕΚ 43Α στις 09/03/2019, ο οικισμός πέρασε στον νεοσυσταθέντα δήμο Σάμης.
## Πληθυσμός

 
## Ιστορικά στοιχεία
Ο Αγριλιάς θεωρείται από τα παλαιότερα χωριά της Ερίσου, κάτι που φαίνεται στα παλαιά, πέτρινα σπίτια του χωριού, όσα μπόρεσαν να μείνουν όρθια από τους καταστροφικούς σεισμούς του 1953. Τα σπίτια αυτά ήταν χτισμένα σε στρατηγικά σημεία για να επιτρέπεται στους κατοίκους ο έλεγχος του Ιονίου Πελάγους από Ενετούς και Σαρακηνούς πειρατές. Το χωριό ανέκαθεν είχε καλλιεργήσιμες εκτάσεις με ελαιόδεντρα και αμπελώνες, που ανήκαν σε τσιφλικάδες, κυρίως από την περιοχή της ΆσσουΛέγεται ότι στην ευρύτερη περιοχή της Ερίσου υπήρχαν περισσότερα από 25 χιλιάδες ελαιόδεντρα. Έτσι, η ασχολία των κατοίκων ήταν κυρίως η παραγωγή λαδιού, κρασιού αλλά και σταφίδας. Το χωριό διατηρούσε 3 ελαιοτριβεία (από μαρτυρίες κατοίκων) λίγο πριν τον Α' Παγκόσμιο Πόλεμο. Αυτός ο τρόπος ζωής συνεχίστηκε μέχρι και την αυγή του περασμένου αιώνα, όταν άρχισε η μετανάστευση των κατοίκων στη Νότιο Αφρική και τις Ηνωμένες Πολιτείες της Αμερικής.

## Αξιοθέατα
*Η παραλία Αλατιές, 2 χιλιόμετρα δυτικά του χωριού 
*Η παραλία Νιτζλ, Β. των Αλατιών, στο μυχό απόκρημνης πλαγιάς 
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*Χάρτες «ROAD»
*Ελληνική Στατιστική Αρχή (ΕΣΑ)
* https://www.statistics.gr/el/2011-census-pop-hous 
*eetaa.gr
*https://buk.gr/el/

Κατηγορία:Δήμος Κεφαλονιάς
Κατηγορία:Χωριά της περιφερειακής ενότητας Κεφαλληνίας
Μεσοβούνια Κεφαλονιάς

μικρογραφία
Τα **Μεσοβούνια** είναι οικισμός στην Κεφαλονιά. Διοικητικά ανήκει στην Δημοτική Ενότητα Ερίσου του Δήμου Σάμης. Αποτελεί το μοναδικό οικισμό του ομώνυμου δημοτικού διαμερίσματος. Σύμφωνα με την απογραφή του 2011, έχει 74 κατοίκους.

## Πληθυσμός

## Παραπομπές




Κατηγορία:Δήμος Κεφαλονιάς
Κατηγορία:Χωριά της περιφερειακής ενότητας Κεφαλληνίας
Σταύρος Νικολαΐδης (ηθοποιός)

:*για τον βουλευτή Καβάλας (1892 – 1967) δείτε [[Σταύρος Νικολαΐδης]]*

Ο **Σταύρος Νικολαΐδης** (Αθήνα, 25 Ιουλίου 1970) είναι Έλληνας ηθοποιός.

## Βιογραφικό
### Τηλεόραση
Στις αρχές της δεκαετίας του 1990 συμμετείχε σε διάφορες τηλεοπτικές σειρές μεταξύ των οποίων "Φόβος και Πάθος", "Οι Αγνοημένοι" "Δίωξη Εγκλήματος" κ.ά. έχοντας μικρούς ρόλους. Τη σεζόν 1997-1998 συμμετείχε στο βασικό καστ της δραματικής σειράς "Έκπτωτος Άγγελος" που προβλήθηκε από τον ANT1.

Τις σεζόν 1998-2000 είχε ταυτόχρονη συμμετοχή στις σειρές "Απαγορευμένη Αγάπη" και "Εγκλήματα. Μέσω της συμμετοχής του σε αυτές έγινε γνωστός στο ευρύ κοινό ενώ μετά από αυτές ακολούθησαν κι άλλες δουλειές τα επόμενα χρόνια. Πιο συγκεκριμένα τη σεζόν 2000-2001 πρωταγωνίστησε στην κωμική σειρά "Άνω Κάτω" ενώ τη σεζόν 2003-2004 είχε έναν από τους πρωταγωνιστικούς ρόλους στη σειρά "Με Θέα στο πέλαγος". Ακολουθεί "Η απλή μέθοδος των τριών" τη σεζόν 2004-2005 όπου έπαιξε μαζί με τους Σπύρο Παπαδόπουλο, Κατερίνα Παπουτσάκη και Θωμαΐς Ανδρούτσου. Τη σεζόν 2008-2009 παίζει στις σειρές "Λόλα" και "Ιατρικό Απόρρητο".

Τα τελευταία χρόνια έχει κάνει εμφανίσεις ως guest στις σειρές "Το αμάρτημα της μητρός μου", "Μοντέρνα Οικογένεια", "Δικαίωση", "Μάλιστα, Σεφ!", "Η Επιστροφή" και "Έλα στη θέση μου", "Έρωτας με διαφορά" , "Super Mammy".

### Κινηματογράφος
Έκανε το κινηματογραφικό του ντεμπούτο το 2002 στη ταινία "Sun of the beach". Ακολουθεί η ταινία "Οι γενναίοι της Σαμοθράκης" την επόμενη χρονιά. Το 2010 πρωταγωνίστησε μαζί με τον Κώστα Αποστολάκη στην κωμωδία του Στράτου Μαρκίδη "I Love Karditsa". Ακολουθούν οι ταινίες "Ρόδα, τσάντα και κοπάνα 4" (2011), "Λάρισα Εμπιστευτικό" (2012) "Μαζί τα φάγαμε" (2018) και "Ταξίδι για πέντε με υγιή χαμόγελα" (2023) σε σκηνοθεσία Χρήστου Αρφάνη. 

### Πολιτική

Στις αυτοδιοικητικές εκλογές του 2019 ήταν υποψήφιος δημοτικός σύμβουλος Βύρωνα. Στις εκλογές του Μαΐου και του Ιουνίου 2023 ήταν υποψήφιος βουλευτής με τη Νέα Δημοκρατία στον Νότιο Τομέα Αθηνών. Στις αυτοδιοικητικές εκλογές του 2023 ήταν υποψήφιος περιφερειακός σύμβουλος Αττικής με την παράταξη του Νίκου Χαρδαλιά.

## Φιλμογραφία

## Παραπομπές


Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Κατηγορία:Έλληνες πολιτευτές
Κήπος Μαζορέλ

Οι **κήποι Μαζορέλ** είναι κήπος στο Μαρακές του Μαρόκου. Αποτελείται από μια όαση με φοινικόδεντρα, κάκτους, βουκαμβίλιες, λίμνες και σιντριβάνια, που κατασκεύασε ο Γάλλος ζωγράφος Ζακ Μαζορέλ και αργότερα αγόρασε ο σχεδιαστής μόδας Υβ Σαιν-Λωράν. Διαθέτει επίσης ένα μικρό Μουσείο Ισλαμικής Τέχνης, με εκθέματα για τη κουλτούρα των Βέρβερων ιθαγενών της Βόρειας Αφρικής. Το Μουσείο Φωτογραφίας έχει μία μικρή αλλά όμορφη συλλογή φωτογραφιών από το παλιό Μαρακές και ένα ωραίο καφέ στην ταράτσα.

## Υβ Σαιν-Λωράν
Μεταξύ του 1980 και 2008, ο κήπος ήταν ιδιοκτησία των Υβ Σαιν-Λωράν και Πιέρ Μπερζέ. Μετά τον θάνατο του πρώτου το 2008, οι στάχτες του διασκορπίστηκαν στον κήπο Μαζορέλ.

## Παραπομπές


Κατηγορία:Μαρόκο
Αββαείο του Σαιν-Πολικάρπ

Το **Αββαείο του Σαιν-Πολικάρπ** (γαλλικά: *Abbaye de Saint-Polycarpe*) είναι αββαείο στο Σαιν-Πολικάρπ της Γαλλίας.

## Περιγραφή

## Τοποθεσία
Το αββαείο βρίσκεται εντός της κοινότητας του Σαιν-Πολικάρπ, εντός του γαλλικού νομού της Ωντ.

## Ιστορία

Η συγκεκριμένη κατασκευή κατεγράφη ως ιστορικό μνημείο το 1990.

## Δείτε επίσης
* Κατάλογος ιστορικών μνημείων της Ωντ

## Παραπομπές


## Εξωτερικοί σύνδεσμοι
* 

Σαιν-Πολικαρπ
Σαιν-Πολικαρπ
Κατηγορία:Ιστορικά μνημεία στην Ωντ
Κατηγορία:Ιστορικά μνημεία καταγεγραμμένα το 1990
Επίλεκτη κατηγορία ΣΤΟΚ 2019-20

Το Πρωτάθλημα της **Επίλεκτης κατηγορίας ΣΤΟΚ 2019-20** ήταν η 5η έκδοση της Επίλεκτης κατηγορίας ΣΤΟΚ. Το πρωτάθλημα διακόπηκε μετά την 22η αγωνιστική λόγω των μέτρων για την αντιμετώπιση της πανδημίας κορωνοϊού στην Κύπρο.

## Σύστημα διεξαγωγής
Στο πρωτάθλημα της Επίλεκτης κατηγορία ΣΤΟΚ 2019-20 συμμετείχαν 16 ομάδες. Οι ομάδες θα αναμετριούνταν αναμεταξύ τους από δύο φορές, μία εντός και μία εκτός έδρας. Πρωταθλήτρια θα ανακηρυσσόταν η ομάδα που θα συγκέντρωνε τους περισσότερους βαθμούς. Οι πρώτες τέσσερις ομάδες θα προβιβαζόντουσαν στην Γ΄ κατηγορία 2020–21 και οι τελευταίες τέσσερις θα υποβιβαζόντουσαν. Οι διαβαθμιζόμενες ομάδες θα συνέχιζαν στο πρωτάθλημα της τοπικής ομοσπονδίας στην οποία ήταν μέλη πριν την είσοδο τους στην Επίλεκτη Κατηγορία ΣΤΟΚ και/ή στην ΚΟΠ.

Λόγω της διακοπής τους πρωταθλήματος, προβιβάστηκαν οι 4 πρώτες ομάδες του βαθμολογικού πίνακα κατά την ημέρα της διακοπής ενώ δεν υποβιβάστηκε καμία ομάδα.

## Αλλαγές σε σχέση με την [[Επίλεκτη κατηγορία ΣΤΟΚ 2018-19|περίοδο 2018-19]]
;Ομάδες που δεν συμμετείχαν στο πρωτάθλημα
Ομάδες που προήχθησαν στην Γ΄ κατηγορία ποδοσφαίρου ανδρών Κύπρου 2019-20
* Ηρακλής Γερολάκκου
* Εληά Λυθροδόντα
* ΑΠΟΝΑ Ανάγυιας
* Ο Κορμακίτης

Ομάδες που διαβαθμίστηκαν στα αγροτικά πρωταθλήματα
* Ροτσίδης Μάμμαρι
* Λειβαδιακός/Σαλαμίνα Λειβαδιών

;Ομάδες που συμμετείχαν στο πρωτάθλημα
Ομάδες που διαβαθμίστηκαν από τη Γ΄ κατηγορία 2018-19
* ΑΠΕΑ
* Ολυμπιάς Λυμπιών
* Εθνικός Λατσιών
* Πέγεια 2014

Ομάδες που προήχθησαν μέσω του πρωταθλήματος ένταξης ΣΤΟΚ 2019
* ΑΕΠ Πολεμιδιών
* Γεροσκήπου FC
* Κόρνος FC 2013
* Ομόνοια 1948

## Ομάδες, στάδια και τοποθεσίες
Στον πιο κάτω πίνακα παρουσιάζονται οι ομάδες που συμμετείχαν στο πρωτάθλημα και τα στάδια που χρησιμοποίησαν.

## Βαθμολογία
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος που διεξήχθησαν μέχρι την ημέρα της διακοπής:

Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.

## Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος που διεξήχθησαν μέχρι την ημέρα της διακοπής:

## Διακοπή πρωταθλήματος
Τον Μάρτιο του 2020, μετά την ολοκλήρωση της 22ης αγωνιστικής, το Υπουργείο Υγείας της Κύπρου εξέδωσε διάταγμα το οποίο απαγόρευε, μεταξύ άλλων, τη διεξαγωγή αγώνων, ως ένα από τα μέτρα για αναχαίτιση της διασποράς του κορωνοϊού στη χώρα. Το πρωτάθλημα τελικά διακόπηκε οριστικά στις 8 Μαΐου 2020. Προβιβάστηκαν οι 4 πρώτες ομάδες του βαθμολογικού πίνακα κατά την ημέρα της διακοπής ενώ δεν υποβιβάστηκε καμία ομάδα.

## Παραπομπές


## Πηγές
*

## Δείτε επίσης
* Επίλεκτη κατηγορία ΣΤΟΚ
* Κύπελλο Γ΄ κατηγορίας και Επίλεκτης κατηγορίας ΣΤΟΚ 2019-20
* Ποδόσφαιρο στην Κύπρο
* Σύστημα ποδοσφαιρικών πρωταθλημάτων Κύπρου

Κατηγορία:Επίλεκτη κατηγορία ΣΤΟΚ
Κατηγορία:Εγχώρια ποδοσφαιρικά πρωταθλήματα 2019–2020
Βλαχάτα Κεφαλλονιάς

Τα **Βλαχάτα** είναι χωριό στην Κεφαλονιά και διοικητικά ανήκει στον Δήμο Αργοστολίου.  μικρογραφία|Θέα από τα Βλαχάτα.|αριστερά|202x202εσ
Ως οικισμός αναφέρεται επίσημα από το 1866 να προσαρτάται στον τότε δήμο Σαμαίων. Το 1912 με το ΦΕΚ 248Α - 18/08/1912 ορίστηκε έδρα της ομώνυμης νεοϊδρυθείσας κοινότητας.  

Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με τα Σιμωτάτα αποτελούν την Κοινότητα Βλαχάτων Εικοσιμίας που υπάγεται στην Δημοτική Ενότητα Λειβαθούς του Δήμου Αργοστολίου ενώ σύμφωνα με την απογραφή 2021 απογράφησαν 652 κάτοικοι.

## Πληθυσμός

## Παραπομπές


Κατηγορία:Δήμος Κεφαλονιάς
Κατηγορία:Χωριά της περιφερειακής ενότητας Κεφαλληνίας
Δοριζάτα Κεφαλλονιάς

Τα **Δοριζάτα** είναι χωριό στην Κεφαλονιά και διοικητικά ανήκει στον Δήμο Αργοστολίου. Σύμφωνα με την απογραφή του 2011, έχει 250 κατοίκους. Τα Δοριζάτα συνδέονται με τα γύρω χωριά, όπως τα Κουντουράτα και η Πεσσάδα, και διαθέτουν εύκολη πρόσβαση σε παραλίες, όπως η Άμμες και η Αιχέλης, που απέχουν λίγα λεπτά με το αυτοκίνητο.

## Πληθυσμός

## Παραπομπές





Κατηγορία:Δήμος Κεφαλονιάς
Κατηγορία:Χωριά της περιφερειακής ενότητας Κεφαλληνίας